|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 46 14, 487 40 36, 487 43 36  ounz@vojvodina.gov.rs | |
|  | ČÍSLO: 128-454-8/2023-04 | DÁTUM: 22.02.2023 | |
|  |  |  | |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV č. 14/21 a 10/17), článku 3 Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredoškolského vzdelávania a výchovy a žiackeho štandardu na území AP Vojvodiny (Úradný vestník APV č. 7/23) a článku 3 Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry predškolských ustanovizní na území AP Vojvodiny (Úradný vestník APV č. 7/23) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2023 (Úradný vestník APV č. 54/22), Pokrajinský sekretariát vzdelávania, predpisov, správy a národnostných menšín - národnostných spoločenstiev (ďalej len: Sekretariát) vypísal

**SÚBEH**

**NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE, INVESTIČNEJ A BEŽNEJ ÚDRŽBY OBJEKTOV USTANOVIZNÍ ZÁKLADNÉHO, STREDNÉHO VZDELÁVANIA A VÝCHOVY, ŽIACKEHO ŠTANDARDU A PREDŠKOLSKÝCH USTANOVIZNÍ NA ÚZEMÍ AUTONÓMNEJ POKRAJINY VOJVODINY NA ROK 2023**

Súbeh sa vypisuje na výnos prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2023 (Úradný vestník APV č. 54/22), a to: na financovanie a spolufinancovanie rekonštrukcie, adaptácie, sanácie a investičnej údržby objektov ustanovizní základného a stredoškolského vzdelávania a výučby, štandardu žiakov a predškolských zariadení na území Autonómnej pokrajiny Vojvodiny v celkovej výške **180 000 000,00 dinárov** (na úrovni základného vzdelávania a výchovy **121 000 000,00 dinárov**, na úrovni stredoškolského vzdelávania **40 000 000,00 dinárov**, pre ustanovizne žiackeho štandardu **7 500 000,00 dinárov** a pre predškolské zariadenia **11 500 000,00 dinárov)**.

Finančné prostriedky sa neprideľujú na financovanie a spolufinancovanie vykonávania **stavby a dostavby.**

Finančné prostriedky sa neprideľujú na práce, ktorých plné financovanie sa poskytuje z iných zdrojov.

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2023.

**PODMIENKY SÚBEHU**

*1. Podávatelia prihlášky*

Podávatelia prihlášky sú:

* školy základného vzdelávania a výchovy, školy stredného vzdelávania a výchova výchovné školy a ustanovizne pre žiacky štandard na území Autonómnej pokrajiny Vojvodiny založené Srbskou republikou, AP Vojvodinou a jednotkou lokálnej samosprávy;
* jednotky lokálnej samosprávy (výhradne pre potreby predškolských zariadení) na území AP Vojvodiny.

*2. Kritériá prideľovania finančných prostriedkov*

Kritériá prideľovania finančných prostriedkov podľa Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredoškolského vzdelávania a výchovy a žiackeho štandardu na území AP Vojvodiny a podľa Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry predškolských zariadení na území AP Vojvodiny sú:

1. Význam realizácie projektu, pokiaľ ide o bezpečnosť žiakov, učiteľov a zamestnancov, ktorí využívajú objekty
2. Dôležitosť realizácie projektu na poskytovanie kvalitných podmienok na vykonávanie výchovno – vzdelávacej práce
3. Finančná opodstatnenosť projektu
4. Udržateľnosť projektu
5. Miestny alebo regionálny význam projektu
6. Aktivity, ktoré sú vykonávané na účely realizácie projektu
7. Zabezpečené zdroje prostriedkov na realizáciu projektu
8. Výška finančných prostriedkov z prenájmu zariadenia alebo časti zariadenia, ktoré boli uhradené do rozpočtu Autonómnej pokrajiny Vojvodiny v predchádzajúcom kalendárnom roku v pomere k roku, v ktorom bol súbeh vyhlásený.

**VŠEOBECNÉ SMERNICE SÚBEHU**

Ak je technicky možné realizovať projekt v niekoľkých samostatných fázach vykonávania prác, žiadateľ by mal predložiť prihlášku s jasne stanovenými fázami na vykonanie prác a uvedenými finančnými prostriedkami pre všetky fázy.

Priložený predbežný výmer a predbežný výpočet prác by mali byť s presne stanovenou sumou prác a s trhovými cenami, keďže finančné prostriedky budú prevedené na žiadateľa v súlade s postupom verejného obstarávania v súlade so Zákonom o verejnom obstarávaní (a najviac do schválenej sumy). Sekretariát nebude schopný financovať zvyšné a nepredvídané práce.

Žiadateľ, ktorý sa tiež uchádzal na súbehu o konkrétny projekt na iných miestach, má právo podať prihlášku na daný súbeh, ak v čase podania prihlášky nevedel a ani nemohol vedieť, či mu budú poskytnuté finančné prostriedky na inom súbehu pre predmetný projekt.

V prípade podania prihlášky na spolufinancovanie prác prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Po pridelení finančných prostriedkov na súbehu bude užívateľ povinný:

* podpísať zmluvu o pridelení rozpočtových prostriedkov s Pokrajinským sekretariátom vzdelávania, predpisov, správy a národnostných menšín – národnostných spoločenstiev (ďalej len:  
   sekretariát), ktorý bude upravovať vzájomné práva a povinnosti zmluvných strán;
* uskutočniť zodpovedajúce konanie obstarania v súlade so Zákonom o verejnom obstarávaní (vestník Sl. glasnik RS č. 91/19);
* angažovať nezávislú osobu ako odborný dozor nad vykonávaním príslušných prác;
* vo všetkom sa pridržiavať Pokynov na uskutočnenie zmluvy o pridelení finančných prostriedkov z rozpočtu APV na rok 2023.

**SPÔSOB PODÁVANIA PRIHLÁŠKY**

Prihláška sa predkladá na súbehovom formulári sekretariátu. Kompletná súbehová dokumentácia sa môže stiahnuť od **22.02.2023** z webovej stránky sekretariátu[**www.puma.vojvodina.gov.rs**](http://www.puma.vojvodina.gov.rs)

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín - národnostných spoločenstiev s poznámkou "pre financovanie a spolufinancovanie rekonštrukcie, adaptácie, opravy a údržby objektov ustanovizní v základnom a strednom vzdelávaní a výchove, žiackeho štandardu a predškolských zariadení v AP Vojvodine na rok 2023 ", Bulvár Mihajla Pupina 16, 21 000 Nový Sad, alebo sa podávajú osobne v spisovni pokrajinských orgánov správy v meste Nový Sad (prízemie budovy Pokrajinskej vlády).

**K prihláške na súbeh sa pripája:**

**А) NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE A INVESTIČNEJ ÚDRŽBY OBJEKTOV**

1. **kópia technickej dokumentácie, na základe ktorej orgán príslušný pre vydávanie stavebných povolení vydal rozhodnutie o schvaľovaní prác (v prípade, že je vlastník objektu, kde sú práce vykonávané AP Vojvodina, a ustanovizni sa nepodarilo získať rozhodnutie o schválení výkonu prác, táto ustanovizeň predkladá kópiu technickej dokumentácie, na základe ktorej, po obstaraní súhlasu pre výkon prác Pokrajinskej vlády, príslušný orgán vydá rozhodnutie o povolení výkonu prác);**
2. **kópia rozhodnutia o povolení výkonu prác, ktoré vydáva orgán príslušný pre vydávanie stavebného povolenia (v prípade, že je majiteľ objektu, na ktorom sa vykonávajú práce AP Vojvodina, ustanovizne, čo si neobstarali rozhodnutie o povolení výkonu prác, odovzdávajú akt príslušného orgánu, ktorým sa preukazuje, že odovzdaná technická dokumentácia je kompletná a zodpovedajúca a že sa na základe nej, po získaní súhlasu Pokrajinskej vlády na výkon prác, vydá rozhodnutie o povolení výkonu prác);**
3. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s dátumom vypracovania);**
4. **v prípade spolufinancovania poskytnúť dôkaz o zabezpečených finančných prostriedkoch na spolufinancovanie prác (zmluva, rozhodnutie, výpis z rozpočtu jednotky miestnej samosprávy, a pod.) spolu s riadne podpísaným a opečiatkovaným Vyhlásením o účasti na spolufinancovaní príslušných prác (vyhlásenie doručiť vo voľnej podobe);**
5. **v prípade, že žiadateľ uhradil do rozpočtu Autonómnej pokrajiny Vojvodiny prostriedky z prenájmu zariadenia alebo časti zariadenia v predchádzajúcom kalendárnom roku, predloží kópiu nájomnej zmluvy a doklad o vykonanej platbe (výpis zo Správy trezoru).**

**B) NA FINANCOVANIE A SPOLUFINANCOVANIE BEŽNEJ ÚDRŽBY OBJEKTOV**

1. **fotokópiu aktu vystaveného orgánom príslušným na vystavenie stavebného povolenia, ktorým sa potvrdzuje, že је predmetný druh prác v pripojenom predbežnom výmere a predbežnom účte na bežnú údržbu objektov, resp. tých, pre ktoré sa vystavuje rozhodnutie o povolení vykonávania prác podľa Zákona o plánovaní a výstavbe (vestník Službeni glasnik RS č. 72/09, 81/09 – oprava, 64/10 – uznesenie ÚS, 24/11, 121/12, 42/13 – uznesenie ÚS, 50/13 – uznesenie ÚS, 98/13 – uznesenie ÚS, 132/14, 145/14, 83/18, 31/19, 37/19 – iný zákon a 52/2021);**
2. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s dátumom vypracovania);**
3. **v prípade spolufinancovania poskytnúť dôkaz o zabezpečených finančných prostriedkoch na spolufinancovanie prác (zmluva, rozhodnutie, výpis z rozpočtu jednotky miestnej samosprávy, a pod.) spolu s riadne podpísaným a opečiatkovaným Vyhlásením o účasti na spolufinancovaní príslušných prác (vyhlásenie doručiť vo voľnej podobe).**
4. **v prípade, že žiadateľ uhradil do rozpočtu Autonómnej pokrajiny Vojvodiny prostriedky z prenájmu zariadenia alebo časti zariadenia v predchádzajúcom kalendárnom roku, predloží kópiu nájomnej zmluvy a doklad o vykonanej platbe (výpis zo Správy trezoru).**

**Lehota podávania prihlášok na súbeh je 17. 3. 2023.**

Sekretariát si vyhradzuje právo požadovať od žiadateľa dodatočnú dokumentáciu a informácie, podľa potreby, alebo určiť splnenie potrebných podmienok pre pridelenie finančných prostriedkov.

Komisia nebude rozoberať:

* - neúplné žiadosti;
* - oneskorené prihlášky (zaslané po termíne označenom ako posledný deň súbehu),
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu);
* - prihlášky, ktoré nesúvisia s účelmi stanovenými súbehom,
* - prihlášky používateľov, ktorí v predchádzajúcom období nesplnili ustanovenia zmluvy o pridelení prostriedkov z rozpočtu APV;
* - prihlášky užívateľov, ktorí v predchádzajúcom období neopodstatnili pridelené prostriedky z pokrajinského rozpočtu vo finančných a opisných správach.

Výsledky súbehu sa uverejňujú na internetovej stránke sekretariátu.

**Záujemcovia dodatočné informácie v súvislosti s realizáciou súbehu môžu získať v sekretariáte na nasledujúcich telefónnych číslach: 021/487 4614, 021/487 4036 a 021/487 4336**

Pokrajinský tajomník

Zsolt Szakállas